Blomstrandbreen

Blomstrandbreen er en 18 km lang isbre på Haakon VII Lands sør- og vestside på Spitsbergen. Blomstrandbreen er en dalbre som strekker seg sørvestover fra Isachsenfonna til sørsiden av H.U. Sverdrupfjella og Mercantonfjellet til Blomstrandhamna, Blomstrandhalvøya og Dyrevika i Kongsfjorden. Underveis tar Blomstrandbreen opp flere sidebreer, hvorav de største er Løvlandbreen, Svansbreen, Rantebreen og Konsulbreen.

Tjukkholmen kom til syne da Blomstrandbreen trakk seg tilbake i mars 2006.

Blomstrandbreen ble undersøkt av Adolf Hoel i 1909 og ble sommeren 1911 traversert av Olaf Holtedahl og hans kompanjonger. Breen er oppkalt etter kjemikeren og geologen Christian Wilhelm Blomstrand (1826-1899).

Referanser 

Breer på Spitsbergen